หนูมีอาการหนาวสั่น ปวดหัว ปวดลูกตา ไข้ขึ้นๆลงๆ ปวดเมื่อยตามร่างกาย เจ็บคอ ผะอืดผะอม เป็นมา 2 วันแล้ว ทานยาครั้งละ 2 เม็ด อาการดีขึ้นแล้วก็เริ่มมีไข้อีกครั้ง เช็ดตัวแล้วหลายครั้ง แต่ไข้ก็ยังขึ้นอยู่ อาการของหนูจะเป็นไข้เลือดออกมั้ยคะ ขอบค่ะ
สวัสดีค่ะ อาการมีไข้ ปวดเมื่อยตามตัว เจ็บคอ อาจเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย โดยแยกจากการตรวจร่างกายและตรวจดูเม็ดเลือดขาวในเลือด-ต่อมทอนซิลอักเสบ-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วย-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโตส่วนไข้เลือดออกนั้น มักมีไข้สูง อย่างเดียว โดยไม่ค่อยมีอาการเจ็บคอร่วมด้วยค่ะ แต่ก็ยังตัดออกไม่ได้การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ กินยาลดไข้ทุก 4-6 ชั่วโมง พักผ่อนให้เพียงพอควรไปพบแพทย์เพื่อตรวจเพิ่มเติมถ้ามีไข้สูง คลื่นไส้ กินได้น้อย เจ็บคอมาก หรือมีจุดเลือดออกผิดปกติตามตัว